cyanic-selkie/wikianc huggingface dataset:
Ruj
Ruj (bulgarsk Руй, serbisk: Руј og Ruj) er et fjell på grensa mellom det vestlige Bulgaria (oblasten Pernik) og det østlige Serbia. Det reiser seg 1 706 meter over havet, og ligger vest for Tran som en del av fjellkjeden Ruj-Verila.
Lagtingsvalget på Færøyene 1978
Lagtingsvalget på Færøyene 1978 ble avholdt 7. november 1978. Antallet representanter i Lagtinget ble økt fra 26 til 32. Dette var det første lagtingsvalget hvor kvinner ble valgt inn på eget mandat, nemlig Karin Kjølbro (TF) og Jona Henriksen (JF), begge fra Suðurstreymoy.
Vinterferie (Fleksnes)
Vinterferie var ment å skulle være en episode i første produserte runde av TV-serien om Marve Fleksnes. Episoden ble produsert og skulle etter planen sendes den 27. desember 1972, men ble kansellert da flere mente den var for dårlig. Publikum i studio ville ikke le og Wesenlund uttalte til pressen at «Det var ikke annet å gjøre enn å avlyse hele episoden. Den ble rett og slett ikke bra nok». Episoden skulle etter planen være den sjette og avsluttende episoden om Fleksnes. Istedenfor ble det sendt reprise av 1. del i komiserien «Og takk for det» fra 1969.
Handling
I denne episoden skulle Fleksnes dra til Hinterglem i Østerrike for å sjekke damer. Forviklinger med dobbeltrom og romnumre i et overbooket hotell gir som resultat at Marve ender opp i det lokale fengselet.
I denne episoden fikk Rolf Just Nilsen en sentral birolle. Harald Heide Steen Jr. skulle egentlig hatt denne rollen, men på grunn av sykdom steppet Nilsen inn på kort varsel. Det var likevel klart at hverken Harald Heide Steen Jr. eller Rolf Just Nilsen kunne bebreides for det endelige resultatet, folk lo bare ikke.
Episoden ble vist på TV først i 2003. Den er nå utgitt på DVD.
Willisøyene
Willisøyene (engelsk: Willis Islands) er en liten øygruppe vest for Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger 3,2 km vest for Birdøya.
Pete Domenici
Pietro Vichi «Pete» Domenici (født 7. mai 1932 i Albuquerque i New Mexico, død 13. september 2017 i Albuquerque ) var en amerikansk republikansk senator som representerte delstaten New Mexico. Han satt i Senatet fra 1973 til 2009, den lengste kongresstjenesten i delstatens historie. Han stilte ikke til gjenvalg i 2008, og var ferdig i Senatet i januar 2009.
Han var ordfører i Albuquerque fra 1967 til 1970.
Bobby McLean
Bobby McLean (født 27. november 1894, død 16. mai 1964) fra Chicago var en amerikansk skøyteløper.
Han var en av de beste profesjonelle skøyteløpere i USA under første verdenskrig. Han var amerikansk mester fire ganger (1911–1914), og han slo Oscar Mathisen under hans opphold i USA. I 1920 kom han til Norge for revansjeoppgjør om det profesjonelle verdensmesterskap. Dette ble et møte som ble imøtesett med stor interesse, og som samlet et stort publikum på Frogner stadion. Stor var derfor jubelen lørdag 7. februar da Oscar Mathisen gikk seirende ut av duellen på 500 meter på tiden 43,3. Mathisen måtte imidlertid gi tapt på 5000 meter, der McLean vant på tiden 8,53,7. Dagen etter slo imidlertid Mathisen grusomt tilbake og vant både 1500 meter og 10000-meteren med tidene 2,27,8 og 18,29,1.
Geena Davis
Virginia Elizabeth «Geena» Davis (født 21. januar 1956 i Wareham i Massachusetts) er en amerikansk skuespiller.
Davis har blant annet spilt rollen som Thelma i filmen Thelma & Louise fra 1991. Hun ble Oscar-nominert for rolletolkningen sin i denne filmen. Det samme ble Susan Sarandon for samme film. Ingen av dem vant. For sin rolle som Muriel i filmen Den tilfeldige turist vant hun i 1988 en Oscar for beste kvinnelige birolle. Hun var også med i den amerikanske TV-serien Commander in Chief, der hun spilte hovedrollen som Mackenzie Allen, USAs første kvinnelige president.
Davis var gift med den finsk-amerikanske regissøren og produsenten Renny Harlin i årene 1993–1998.
Jerma
Jerma (serbisk: Јерма), eller Erma (bulgarsk: Ерма), er ei 72 km lang elv sørøst i Serbia og vest i Bulgaria. Selv om den ikke er lengre enn 72 km er den kjent for å krysse grensa mellom Serbia og Bulgaria to ganger. Den munner ut i elva Nišava, og er en del av Donaus tilsigsområde til Svartehavet.
Elva har sitt utspring i det sørøstlige hjørnet av Serbia, i det underutviklede og tynt befolkede området Krajište, mellom den kunstige innsjøen Vlasina og den bulgarske grensa. Den renner nordøstover og krysser grensa til Bulgaria i et område kalt Znepolje. I Bulgaria renner den på østsiden av fjellet Ruj, og elva skifter her navn til Erma eller Transka reka etter den bulgarske landsbyen Tran. Etter at den passerer denne landsbyen renner den gjennom juvet Transko zjdrelo (Tranjuvet), og møter like nedenfor den største sideelva si, Jablanitsa. Etter bare 26 km på den bulgarske sida, krysser den igjen grensa til Serbia. Her renner den forbi flere landsbyer og kloster før den munner ut i elva Nišava, sørøst for Pirot. Elva har et vannkraftpotensial, men dette er ennå ikke blitt utnyttet.
Thune
Thune kan ha forskjellige betydninger:
Mateus Leme
Mateus Leme er en kommune i delstaten Minas Gerais i sørøstregionen av Brasil.
Peavey Electronics
Peavey Electronics Corporation er en av verdens største produsenter av lydutstyr. De har hovedkvarter i Meridian, Mississippi i USA.
Historie
Hartley Peavey grunnla Peavey Elecronics i 1965 etter at han bygde sin første forsterker i 1957. Siden begynnelsen har Peavey Electronics vært privateid, og har vokst enormt siden den spede begynnelsen i Hartleys kjeller.
Firmaet har et åpent museum med gjenstander med tilknytning til Peavey Electronics og deres mer berømte brukere.
Høsthettebladbille
Kroppen er kort, litt langsmal og oval som bladbillene ofte er. Den butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halskjoldet og dekkvingene er lyst gulbrun på farge, men noen mørkere flekker. Den er fargevariablel og kan ha mørkt, nesten svarte dekkvinger. Dekkvingene har regelmessig punktur, ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er lyse, gulbrune.
Både larvene og de voksne (imago) billene lever av å spise blad på næringsplanten.
Høsthettebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vasokonstriksjon
Vasokonstriksjon er innsnevring av blodårene som følge av sammentrekning av muskulære veggen av årene, spesielt de store arterier, små arterioler og vener. Prosessen er det motsatte av vasodilatasjon, utvidelsen av blodårene. Prosessen er spesielt viktig for å stoppe blødning og akutt blodtap. Når blodkar trekker seg sammen, blir blodstrømmen redusert, og dermed holdes kroppsvarme tilbake og vaskulær motstand øker. Dette gjør huden blekere fordi mindre blod når overflaten, og dette hindrer utstrålingen av varme. Generelt er vasokonstriksjon en mekanisme der kroppen regulerer og opprettholder gjennomsnittlig arterieblodtrykk.
Medikamenter som forårsaker vasokonstriksjon, kalles vasokonstriktorer eller vasopressorer. Generalisert vasokonstriksjon resulterer vanligvis i en økning av systemisk blodtrykk, men det kan også oppstå i bestemte vev og forårsaker da en lokalisert reduksjon i blodstrømmen. Omfanget av vasokonstriksjon kan være lite eller alvorlig, avhengig av medikament eller omstendighet. Mange vasokonstriktorer kan også forårsake pupilldilatasjon. Medikamenter som forårsaker vasokonstriksjon inneholder antihistaminer, decongestants og sentralstimulerende midler som brukes til behandling av ADHD.
Generell mekanisme
Når den har blitt hevet, synker den intracellulære kalsiumkonsentrasjonen tilbake til sitt basale nivå igjen gjennom en rekke proteinpumper og kalsium-vekslere lokalisert på cellemembranen og sarkoplasmatisk retikulum. Denne reduksjonen i kalsium fjerner stimulans nødvendig for kontraksjon, slik at cellen kommer tilbake til utgangspunktet.
Faktorer og individuelle mekanismer
Faktorer som utløser vasokonstriksjon kan være av eksogen (ytre) eller endogen (indre) opprinnelse. Omgivelsestemperatur er et eksempel på førstnevnte. Kutan vasokonstriksjon vil oppstå når kroppen eksponeres for streng kulde. Eksempler på endogene faktorer er det autonome nervesystemet, sirkulerende hormoner og iboende mekanismer knyttet til blodkarene selv (også referert til som myogen respons).
Eksogene medisiner
Eksempler kan være amfetaminer, antihistaminer og kokain. Mange er brukt i medisinen til å behandle hypotensjon og som lokal decongestant. Vasokonstriktorer brukes også klinisk til å øke blodtrykket eller for å redusere den lokale blodgjennomstrømningen.
Administrasjonsmåte varierer. Medikamentene kan gis både systemisk og utvortes. For eksempel er pseudoefedrin tilgjengelig systemisk (dvs. oralt inntatte tabletter som Sudafed) og lokalt (for eksempel nesespray som fenylefrin Neo-synephrine og øyedråper til pupilldilatasjon)
Tarapaca kraftverk
Tarapaca kraftverk er et kombinert oljekraftverk og kullkraftverk i regionen Tarapacá i Chile. Det har en installert produksjonskapasitet på 308 MW fordelt på 2 kokere / turbiner. Anlegget ble utbygd i 1998. Brenselstypen er kull og dieselolje. Det er landets fjerde største fossile kraftverk.
Vasokonstriksjon
Eksogene medisiner
Eksempler er:
Endogene medisiner
Vasokonstriksjon er en kroppsmekanisme som forhindrer ortostatisk hypotensjon. Det er en del av en negativ feed back loop hvor kroppen forsøker å gjenopprette homeostase.
Vasokonstriksjon forekommer også i overfladiske blodkar hos varmblodige dyr når deres omgivende miljø er kaldt. Denne prosessen sender oppvarmet blod til sentrum av dyret, og hindrer derved tap av varme.
Patologi
Vasokonstriksjon kan være en medvirkende årsak til erektil dysfunksjon. En økning i blodstrømmen til penis forårsaker en ereksjon.
Uønsket vasokonstriksjon kan også spille en rolle i sekundær hypertensjon.
Angrepet på Nya Varvet
Angrepet på Nya Varvet var et overrumplingsangrep mot Nya Varvet natten mellom 7. oktober og 8. oktober. Angrepet var et høydepunkt i sjøkrigeren Tordenskjolds karriere, og hans siste kamp.
Fabrice Lapierre
Fabrice Lapierre (født 17. oktober 1983 i Réduit) er en Mauritius-født australsk lengdehopper. Han drev også med fotball som junior, og innen friidrett har han konkurrert i både lengde, tresteg og sprint.
Ungdom og junior
Lapierre fikk sølv i lengde ved junior-VM på Jamaica i 2002. Året etter flyttet han til USA, og gikk på college der, og han vant NCAA-mesterskapet i 2005.
Senior
Han flyttet tilbake til Australia i 2006, og vant uttaket til Samveldelekene 2006 med ny personlig rekord. Dette ga han plass på landslaget. I Samveldelekene 2006 fikk han bronse, med 8,10 meter. Han økte også sin personlige rekord til 8,19 i 2006, og ble tatt ut på Oseania sitt lag som deltok i Verdenscupen i friidrett 2006, der han kom på 8.-plass. Han vant også det australske mesterskapet dette året.
I august 2008 deltok han i sitt første OL, da han deltok i sommer-OL 2008 i Beijing. Han hoppet 7,90 i innledende runde, som var hans beste hopp i denne olympiaden, og endte på 16.-plass. Han var 5 cm fra å nå finalen. Han avsluttet 2008-sesongen ved å vinne World Athletics Final i Stuttgart med sesongens lengste hopp på 8,14 meter.
I mars 2009 vant han sitt andre australske mesterskap i lengde, med et bestehopp på 8,29 meter. Han hoppet over 8,20 meter flere ganger denne sesongen, og hoppet 8,57 meter i et stevne i Madrid i juli, men medvinden var for kraftig til at det telte som rekord. Han vant Athens Grand Prix, med lengden 8,24. Han lyktes ikke i å ta medalje ved VM i friidrett 2009 i Berlin, men endte på fjerdeplass. Måneden etter vant han imidlertid World Athletics Final i Thessaloniki.
2010-sesongen startet bra, med gull i VM i friidrett innendørs i Doha. Han hoppet 8,17 meter i finalen, og slo Godfrey Khotso Mokoena med 9 cm. Landsmannen Mitchell Watt tok bronsen. Igjen vant han det australske mesterskapet, med et kjempehopp på 8,78 meter i siste hopp. Medvinden var imidlertid for kraftig til at hoppet er gyldig som rekord. Han deltok i alle syv Diamond League-stevnene dette året, og endte på andreplass sammenlagt. I oktober vant han lengde i Samveldelekene 2010 i Delhi i India, foran Greg Rutherford og Ignisious Gaisah.
Han deltok ved VM i friidrett 2011, og hoppet 7,89 i kvalifiseringsrunden, men gikk ikke videre til finalerunden. Han deltok også ved VM i friidrett 2013, men fikk tre døde hopp i kvalifiseringen, og endte opp uten gyldig lengde.
Ved VM i friidrett innendørs 2014 fikk han 14. beste lengde i kvalifiseringsrunden, og gikk ikke videre til finalerunden. Han kom på 4.-plass ved Samveldelekene 2014, med 8,00 meter.
Ved VM i friidrett 2015 hoppet han 8,24 i finalen, og fikk VM-sølv bak Greg Rutherford.
Decaydance Records
Decaydance Records er et underselskap av plateselskapet Fueled by Ramen. Det er eiet av Pete Wentz (fra Fall Out Boy). Plateselskapet ble dannet i 2005 og holder til i USA. Det bruker Pete Wentz's og Clandestine Industries sitt kjennetegn, "batskull", som logoen sin.
Frontlines: Fuel of War
Frontlines: Fuel of War er utviklet av Kaos Studios og utgitt av THQ. Spillet ble lansert i 2008.
Frontlines: Fuel of War er et førstepersonsskytespill satt til 2024, der jorden lider under en global oljekrise. De siste dråpene petroleum blir brukt til krigføring mellom landene.
Spillet kom til Xbox 360 og PC, og inneholdt en omfattende online del, samt offline single player.
Handling
Innen 2024 har menneskeheten problemer med en global energi-krise, og en verdensomspennende utbrudd av fugleinfluensa. Forsyninger av olje og naturgass avtar og alternativ energi (som for eksempel solenergi, biodrivstoff og kjernekraft) er fremdeles ikke tilstrekkelig til å erstatte olje fullstendig. Diplomatiske forhold blir og mer og mer anstrengt mellom alle nasjonene, noe som får to nye allianser til å bli grunnlagt. En av disse organisasjonene lanserer et overraskelsesangrep mot den andre koalisjonen som gjengjeldelse etter et statskupp i det olje-rike Turkmenistan i løpet av 2021. Spilleren følger medlemmene av en voldelig og kampherdet styrke med kallenavnet "Stray Dogs" som skal gå til angrep mot fiendtlige posisjoner i Sentral-Asia og Øst-Europa.
Don’t Stop Me Now
«Don't Stop Me Now» er en singel av det britiske rockebandet Queen, skrevet av bandets vokalist Freddie Mercury og utgitt på plata Jazz i 1978. Den ble spilt inn i Montreux, Sveits i august–september 1978. Sangen nådde en niendeplass i Storbritannia, men bare en 86.-plass i USA.
I 2004 var sangen med i filmen Shaun of the Dead, og i 2005 ble sangen stemt opp til «The Greatest Driving Song Ever» i BBC-programmet Top Gear.
Disengage the Simulator
Disengage the Simulator er en EP av det amerikanske rockebandet CKY. Tittellåten er fra bandets første album, Volume 1. EP-en ble trykket i bare 2 000 eksemplarer og er dermed nokså sjelden, men alle sporene er tilgjengelige på albumet Volume 2.
Hunsrück
Hunsrück er en lav fjellkjede i Rheinland-Pfalz i Tyskland som hører til Mittelgebirge. Den grenser til elvedalene til Mosel i nord, Nahe i sør og til Rhinen i øst. Hunsrück fortsetter som fjellkjeden Taunus (Taunusgebirge) på østsiden av Rhinen. På den andre siden av Mosel ligger Eifel. Sør for Nahe ligger Pfalz.
Joseph Haydn
Franz Joseph Haydn (født 31. mars 1732 i Rohrau i Niederösterreich i Østerrike, død 31. mai 1809 i Wien) var en østerriksk komponist, og en av de mest betydningsfulle, innovative og produktive komponistene i wienerklassisismen.
Hunsrück
Mange av åsene er ikke høyere enn 400 meter. Det ligger flere kjeder med høyere topper innfor Hunsrück som alle har egne navn: (Schwarzwälder) Hochwald, Idarwald, Soonwald og Binger Wald. Den høyeste av toppene er Erbeskopf på 816 meter.
Joseph Haydn
Størstedelen av karrieren arbeidet Haydn som hoffmusiker hos den velstående Esterházy-familien. Som orkester- og operaleder var det hans oppgave å sørge for ny musikk for familien. Haydn og orkesteret fulgte med familien under oppholdene på deres tre palasser, og var stort sett isolert fra andre komponister og fra tidens musikktrender. Han beskrev selv virkningen slik: «Jeg var avsondret fra verden, ingen i min nærhet kunne irritere meg og få meg til å tvile på meg selv, så jeg måtte bli original».
Joseph Haydn var bror av Michael Haydn, også han en interessant komponist som var høyt verdsatt i sin tid. Både Joseph og Michael var nære venner av Wolfgang Amadeus Mozart. Joseph var også lærer for Ludwig van Beethoven.
Hunsrück
Klimaet i Hunsrück er forholdsvis vått med en god del regn.
St. Bendts kirke
St. Bendts kirke, (eller Ringsted kirke) ligger i Ringsted på Sjælland i Danmark og er Nordens eldste mursteinskirke. Kirken ble innviet av Valdemar den store i 1170 og viet til Benediktinerordenens stifter Benedikt av Nursia. Den ble innviet med en stor fest hvor man samtidig feiret at Knud Lavard var blitt kåret til helgen.
Joseph Haydn
Haydn blir gjerne kalt både «symfoniens far» og «strykekvartettens far» på grunn av hans viktige bidrag i disse musikkformene. Han medvirket også til utviklingen av pianotrioen og sonateformen.
En av Haydns mest kjente melodier er «Gott erhalte Franz den Kaiser» (Gud bevare keiser Franz). Denne melodien ble senere brukt som Østerrikes nasjonalsang fram til monarkiets fall i 1918. Fra 1922 har melodien vært brukt i Tysklands nasjonalsang, Deutschlandlied. Den samme melodien med mange variasjoner utgjør andre sats i ''Strykekvartett nr. 62 i C-dur'' op. 76 nr 3 («Keiserkvartetten»).
St. Bendts kirke
Kirken utgjorde opprinnelig nord-fløyen av Ringsted kloster, som tilhørte denne ordenen. Selve klosteret ble etablert rundt 1135 av Erik Emune, for å hedre hans drepte bror, Knud Lavard.
Joseph Haydn
Ungdom
Haydns far, Mathias Haydn, var hjulmaker og landsbyens Marktrichter (en borgermesterlignende funksjon), og moren Maria Koller en tidligere kokke ved slottet til grev Harrach, aristokraten i Rohrau. Mathias var en entusiastisk folkemusiker som hadde lært seg å spille harpe, og han sørget for at barna lærte seg å synge.
St. Bendts kirke
Det hadde imidlertid eksistert en kirke på stedet før dette. Den første kirken ble oppført ca. 1080 av Svend Normand, som var biskop av Roskilde 1074–1088.
Piacenza (provins)
Provinsen Piacenza (italiensk: Provincia di Piacenza) er en provins i regionen Emilia-Romagna i det nordlige Italia. Piacenza er provinsens hovedstad. Det var 286 997 innbyggere ved folketellingen i 2015 på et areal på 2 585,86 km2, noe som gir en befolkningstetthet på 111,38 innbyggere per km2. Byen Piacenza har en befolkning på 102 269 per 2015. Provinsen har 48 kommuner, og er datert tilbake til den grunnleggelse av romerne i 218 f.Kr.
Joseph Haydn
Ungdom
Haydns musikalske begavelse ble oppdaget allerede mens han var en liten gutt, og i 1737/38 ble han i en alder av fem eller seks år sendt til slektninger i nabolandsbyen Hainburg an der Donau for å bli korsanger. I året 1740 ble Haydn oppdaget av den musikalske lederen for Stefansdomen i Wien, Georg von Reutter, som reiste gjennom landet på jakt etter talentfulle korgutter. Reutter tok Haydn med til Wien, og her arbeidet han i ni år som sängerknabe, de siste fire med selskap av sin yngre bror Michael. Her fikk Haydn sang-, klaver-, og fiolinundervisning. Reutter korrigerte Haydns første komposisjoner, men ga ingen regulær komposisjonsundervisning. Likevel lærte Haydn mye, stort sett ved selvstudium, men nok også ved at han allerede i ung alder var profesjonell musiker på et sted hvor han fikk mye befatning med musikk. Kildene sier ikke entydig om det var på denne tiden eller senere han studerte Johann Matthesons Der vollkommene Kapellmeister og arbeidet seg gjennom kontrapunktøvelsene i Johann Joseph Fux' Gradus ad Parnassum, men som voksen nevnte han begge som avgjørende for sin utvikling.
Piacenza (provins)
Geografi
Provinsen Piacenza grenser i nord mot Lombardia (provinsene Lodi og Cremona), i øst mot provinsen Parma, i sør mot Liguria (provinsen Genova) og i vest mot Piemonte (provinsen Alessandria) og Lombardia (provinsen Pavia).
Joseph Haydn
Ungdom
Før det forestående stemmeskiftet, forsøkte Reutter forgjeves å få faren til å godta at Haydn ble gjort om til «permanent sopran». I 1749 ble han avskjediget fra koret og satt nesten tomhendt på gaten etter at han hadde klippet hestehalen av gutten foran i koret. Haydn begynte umiddelbart på en karriere som fri musiker. I løpet av denne ti år lange og vanskelige tiden tjente Haydn til livets opphold som musikklærer, gatemusiker og til sist kammertjener for den italienske komponisten og sangpedagogen Nicola Porpora, som også brukte Haydn som klaverakkompagnatør for sine elever. Haydn sa senere at det var av Porpora han lærte grunnlaget for komposisjon. Haydn arbeidet hardt for å fylle lukene i sin utdanning, og skrev til slutt sine første større verk, en strykekvartett og en opera. Haydns profesjonelle anseelse steg gradvis i denne tiden.
Amelia Earhart
Amelia Mary Earhart (født 24. juli 1897, forsvunnet 2. juli 1937) var en amerikansk flyver, flypioner og forfatter.
St. Bendts kirke
Historisk bakgrunn
Roskildebiskopen Svend Normand fikk oppført en travertinkirke viet til Vår Frue - jomfru Maria - i Ringsted i 1080. På 1100-tallets sentrale Sjælland var det Valdemarslekten som var de reelle makthaverne og kirken ble knyttet til dem. Valdemarenes konge Knud Lavard hadde blitt myrdet rett ved Haraldsted kirke i 1131 og drapsmannens far kong Nils satte seg i mot at han skulle begraves standsmessig i Roskilde domkirke. Knud Lavard ble derfor lagt i høykoret i kirken i Ringsted. I 1134 vant Knud Lavards halvbror Erik Emune kongemakten. Året etter opprettet han et benediktinerkloster i tilknytning til kirken til minne om Knud.
Joseph Haydn
Ungdom
Fra 1754 ga den unge Haydn klaverundervisning til den senere komponisten Marianna Martines (1744–1812), som skal ha vært en fremragende pianist. Haydn bodde i huset og ga daglig undervisning mot fri kost.
St. Bendts kirke
Historisk bakgrunn
Kirkefesten i Ringsted i 1170 var en begivenhet av stor politisk og religiøs betydning i Danmark og kan sammenlignes med blant annet innføringen av reformasjonen i 1536 eller eneveldets innføring i 1660. Paven hadde den 8. november 1169 helligkåret den myrdede Knud Lavard, Valdemar den stores far. I juni 1170 var rikets stormenn og kirkeledere kalt til Ringsted for å feire kanoniseringen. Helgenens ben ble plassert i høyalteret. Ved samme begivenhet ble den første salvingen og kroningen av en konge i Danmark foretatt. Det var Knud, Valdemars sønn på 6-7 år som ble salvet og kronet av erkebiskopen. På denne måten ble arvefølgen stadfestet innenfor Valdemars slekt. Ringsted kirke var ikke en domkirke, men Valdemar fastsatte samtidig at kirken var hans og hans etterkommeres gravkirke og understreket dermed Ringsteds betydning.
Amelia Earhart
Earhart var den første kvinnelige flyveren som fløy solo over Atlanterhavet. Hun var mottaker av den militære utmerkelsen Distinguished Flying Cross, eksepsjonell innsats i luftfarten, for denne innsatsen. Hun satte flere andre rekorder, skrev bestselgende bøker om sine flyerfaringer og var medvirkende til opprettelsen av foreningen Ninety-Nines, en organisasjon for kvinnelige piloter. I 1935 ble Earhart besøkende fakultetsmedlem av Purdue University som rådgiver av flyteknikk og en karriererådgiver for kvinnelige studenter. Hun var også et medlem av National Woman's Party (NWP), og som en tidlig feminist støttet hun likestilling. Hun støttet også forslaget om en utvidelse av den amerikanske grunnloven som gjenspeilte likestilling med Equal Rights Amendment, presentert for den amerikanske kongressen for første gang i 1923.
St. Bendts kirke
Kirkebygningen
Rundt 1160 kom man i gang med byggingen av en ny kirke i teglsten, den første i Danmark av dette materialet. Selve arbeidet ble utført av byggmestre og murere fra Italia som brakte teglstensteknikken med seg. Man bygget kirken opp mot den gamle travertinkirken på stedet.
Joseph Haydn
Ungdom
(Sannsynligvis) i år 1757 fikk Haydn den viktige stillingen som musikalsk leder hos grev Karl von Morzin på Schloss Lukavec ved Pilsen. Haydns første symfoni i Morzins tjeneste er datert dette året. Som musikalsk leder dirigerte han et lite orkester, og det var for dette ensemblet han skrev sine første symfonier. Snart bredte stryketrioer, kassasjoner og strykekvartetter seg i avskrift, for musikken ble ikke publisert.
Amelia Earhart
I et forsøk på å fly rundt jorden i 1937 i et fly av typen Lockheed L-10 Electra, støttet av Purdue University, forsvant Earhart et sted over midten av Stillehavet i nærheten av Howlandøya. Uten spor av flyvraket har hennes liv, karriere og forsvinning vært en kilde til stadig fascinasjon og undring.
St. Bendts kirke
Kirkebygningen
Kirken består av kor og apsis i samme høyde. Til koret slutter det seg to korsarmer med fire lave sidekapeller med hver sin apsis. Allerede i 1170 sto denne delen ferdig. I årene som fulgte førte man opp det lange søylebårne skipet samtidig som man rev ned den gamle travertinkirken. Midtskipet fikk rundbuede vinduer plassert høyt oppe. Tverrskip, kor og apsis fikk romanske vinduer. Apsisen fikk vinduer i to etasjer; store i første etasje og litt mindre i øverste. Øverst på apsisen, koret og tverrskipet var det en smal frise som pynt rett under gesimsen. Gavlene i korsarmene fikk rundbuede blendinger.
Da Valdemar den store døde, ble han begravet under gulvet i hovedskipet i 1182. På dette tidspunkt var kirken stort sett ferdig og fremsto som beskrevet ovenfor, uten tårn.
På 1200-tallet var kirken utsatt for en brann og ble innviet igjen etter mer enn 20 år. Da hadde man også bygget inn et stort krysshvelv i skipet.
Det særpregete tårnet kom på plass mye senere. I 1474 ble det satt opp en takrytter over korsskjæringen og takrytteren ble erstattet av et tårn midt på 1500-tallet. Tårnet var kvadratisk og hadde spissbuede vinduer med et spir i renessansestil.
Sidekapellenes fire apsiser ble revet ned på 1500-tallet.
Bad Teacher
Bad Teacher er en komedie fra 2011 regissert av Jake Kadsan basert på et filmmanus av Lee Eisenberg og Gene Stupnitsky, med Cameron Diaz, Justin Timberlake og Jason Segel.
St. Bendts kirke
Kirkebygningen
På begynnelsen av 1800-tallet ble det foretatt radikale endringer på tårnet, som ble delvis bygget om. Tårnmurene fra 1500-tallet ble imidlertid benyttet. Det ble også lagt felles tak over det tredelte skipet. Samtidig som man foretok disse endringene på kirkebygningen, ble store deler av middelalderinventaret solgt på auksjon.
H.B. Storcks restaurering
I perioden 1900-1909 ble det foretatt en omfattende restaurering av St. Bendts kirke under ledelse av arkitekt H.B. Storck. Kirken ble gjenskapt som en middelalderkirke. Storck satte selvstendige tak på sideskipene og sidekapellenes fire apsiser ble gjenoppført slik de hadde vært tidligere. Tårnmurene fra 1500-tallet ble benyttet som utgangspunkt for å reise pyramidespiret. Pyramidespiret har klare røtter til Fjenneslev kirkes tvillingtårn, hvor Storck hadde gjenskapt spiret i 1898.
Bad Teacher
Handling
Filmen handler om skolelæreren Elizabeth Halsey (Cameron Diaz) som drikker og ruser seg, og jakter på en velstående mann å gifte seg med, så hun kan kutte ut den fingerte lærerjobben. Da hennes forlovede kvitter seg med henne, iverksetter hun en plan for å sjarmere i senk den rike lærervikaren Scott Delacorte (Justin Timberlake), men får konkurranse av den overenergiske kollegaen Amy Squirrel (Lucy Punch). Når hun i tillegg må avvise tilnærmelsene fra gymlæreren Russell Gettis (Jason Segel), ender følgene av hennes helsprø, vanvittige intriger opp med å gi både elever, kolleger og henne selv en lekse verken hun eller du som ser filmen, vil glemme.
St. Bendts kirke
Kalkmalerier
De fleste av kirkens kalkmalerier er tett knyttet opp mot kirkens historie og tilknytning til Valdemarslekten. Det er malerier av blant annet Knud Lavard og Erik Plogpenning. Mange av dem dreier seg om drapet på Erik Plogpenning i 1250. Sistnevnte forsøkte familien å få saligkåret gjennom en årrekke uten å lykkes med det.
I koret er en dronning– og kongefrise, delvis malt over. Skipet og den ene korsarmen har en lang skjoldfrise som fremviser mer enn 100 våpenskjold. Frisen er i all hovedsak fra nyere tid selv om den ble påbegynt på 1300-tallet.
Inventar
Døpefonten er utført i gotlandsk sandsten, rikt utsmykket og er fra midten av 1100-tallet. Det er kirkens eldste bevarte inventar. Døpefonten er et verk av stenmesteren Sighraf. Døpefontens fot er dekorert med fire løvehoder og ranker av blader. På sidene av selve kummen er det hugget ut syv buede felter med relieffer. Disse forestiller syv scener fra Det nye testamentet.
Man antar at døpefonten opprinnelig kommer fra en annen kirke i Ringsted; Sct. Hans. Denne kirken ble revet i 1766.
Døpefonten ble solgt på en av auksjonene som ble arrangert på 1800-tallet og kom  til en brennevinsbrenner som het Peder Roed. Fonten havnet etter hvert i familien Roeds have hvor den ble benytter som blomsterpotte. Brennevinbrennerens sønn, maleren Jørgen Roed, har benyttet haven med blomsterpotten som motiv i et av sine kjente malerier fra 1850. Maleriet er nå på Statens Museum for Kunst. Ikke lenge etter at maleriet ble vist frem første gang ble døpefonten gitt tilbake til kirken.
Kirkens korstoler er fra rundt 1420, skåret ut i ek og dekorert med relieffer i baldakinen. Korstolene er plassert langs korets nord-og sydvegg og utgjør tilsammen 26 stykker. Stolene som er plassert ved nordsiden viser scener fra Det gamle testamente og de ved sydsiden scener fra Det nye testamente. Mange av armlenene har utskårne hoder fra fabeldyr.
Prekestolen er et renessanseverk fra 1609 med relieffer i åtte felter som fremstiller evangelistene med sine symboler. Stolen ble restaurert i 1699.
Altertavlen stammer fra samme tid som restaureringen av prekestolen; 1699. Altertavlen består av et hovedfelt og et toppstykke. Hovedfeltet er et oljemaleri som fremstiller nattverden og toppstykket er et relieff som viser Jesu dåp.
Dagmarkorset er et bysantinsk emaljekors og skal ha tilhørt dronning Dagmar, Valdemar Seiers første ektefelle. Hun ligger begravet i kirken ved siden av sin mann. En kopi av korset er hengt opp ved en pilar ved den nordre korsarmen. Originalen oppbevares på Nationalmuseet.
Kirken har et P.G. Andersen-orgel.
Kirken har rundt 100 gravminner hvorav 20 er graver for kongeslekten fra Knud Lavard til Erik Menveds søster den svenske dronningen Märta (d.1341).
En av de vakreste gravmælene er Erik Menved og dronning Ingeborgs sarkofag. Gravstenen er utført i sort kalksten i gotisk stil med en nedfalset messingplate. Messingplaten er festet på sarkofagen og her er kongeparet fremstilt i helfigur iført kroningsdrakter, portrettene deres er utført av alabast. Kongen står på to løver, under dronningens føtter ser man to hunder. På pilastrene ses evangelister, apostler og nederst små gjøglerskikkelser, nederst ses en jaktscene og over engler med de to sjelene. Skriften rundt er på latin og lyder: «Jeg Erik fordum konge i Danmark i 33 år, en retfærdig dommer for fattige og rige, hvor de har haft ret, beder alle dem, som jeg måtte have gjort noget imod, at de af deres godhed vil tilgive mig og bede for min sjæl. Jeg døde i Herrens år 1319 på den hellige biskop og bekender Brictius dag. Jeg Ingeborg, svensk af fødsel, fordum dronning af Danmark, beder alle dem, som jeg mod min vilje måtte have gjort noget imod, at de af deres godhed vil tilgive mig og mindes min sjæl. Jeg døde i Herrens år 1319 på den hellige jomfru Marias himmelfartsdag.»
Både Erik Menved og dronning Ingeborg døde i 1319 og gravmælet er utført kort tid etter. Det finnes flere adelige og borgerlige epitafier og graver. Kirkens eldste adelsgravsten er fra 1381 og finnes i søndre korsarm rett ved museet.
Museum
Kirken har innredet et lite museum i det ene korsarmkapellet. Her er det utstilt funn fra de kongelige gravene, blant annet blyplaten fra Valdemar den stores grav. Inskripsjonen regner opp kongens viktigste bedrifter som landets befrier. Store deler av funnene som er utstilt er fra Frederik VIIs undersøkelser i 1855.
Kirkens omgivelser
Klosteret som Erik Emune opprettet i 1135 til minne om Knud Lavard ble nedlagt etter reformasjonen. Så sent som på 1600-tallet sto de fleste av bygningene fremdeles rundt kirken, men i dag er det bare få spor igjen etter murverket ved kirkegården.
Joseph Haydn
Ungdom
Grev Morzin fikk etter en stund finansielle vanskeligheter som tvang ham til å oppgi sine musikalske aktiviteter, men Haydn fikk raskt tilbud om en lignende post (1761) som visekapellmester hos den svært velstående Esterházy-familien. Da den gamle kapellmesteren døde i 1766 ble Haydn første kapellmester.
Kapellmester hos Esterházy-familien
Som livrékledt musiker med rang som Hausoffizier fulgte Haydn med Esterházy-familien etter som de flyttet mellom de tre hovedresidensene sine: det viktigste var familiens gamle hovedkvarter Schloss Esterházy i Eisenstadt ca. 50 km fra Wien, vinterpalasset Palais Esterházy i Wien, og Eszterháza, et stort, nytt slott som i 1760-årene ble bygd i et landlig område i Ungarn.
Haydn hadde et vidt felt av ansvarsområder, blant annet komponere ny musikk, lede orkesteret, spille kammermusikk for og med sin tjenesteherre og tilslutt arrangere operaproduksjoner. Tross de store arbeidsmengdene følte Haydn seg lykkelig. Esterházy-fyrstene var musikk-kjennere som satte pris på arbeidet hans (først Paul Anton og deretter framfor alt Nikolaus I.), og han hadde de nødvendige betingelsene for kunstnerisk utvikling, som for eksempel tilgang til et eget lite orkester. Sesongen varte mellom februar og november og kunne kreve mellom 100 til 150 oppføringer.
Med den økonomiske sikkerheten som kapellmesterposten ga, giftet Haydn seg i 1760 med Maria Anna Aloysia Apollonia Keller (1729–1800), søsteren til Therese (født 1733), som Haydn hadde vært forelsket i. Ekteskapet var svært ulykkelig: Kona var stridslysten og hadde lite forstand på musikken hans, og paret forble barnløse, noe Haydn var svært lei seg for. Begge tok seg elskere.
Under de nesten tretti årene Haydn arbeidet for Esterházy, produserte han en strøm av komposisjoner, og hans musikalske stil utviklet seg hele tiden. Han ble stadig mer populær i omverdenen, og begynte gradvis å skrive like mye for publisering som for sin egen arbeidsgiver. Mange verk fra denne perioden, som «Paris-symfoniene» 1785–1786) og den opprinnelige orkesterversjonen av Sieben letzten Worte unseres Erlösers am Kreuze (1786, «Jesu syv siste ord på korset»), ble skrevet på bestilling fra utlandet.
Fra omkring 1781 utviklet det seg et nært vennskap mellom Haydn og Mozart, som lenge hadde vært påvirket av Haydns verk. De to komponistene likte å spille sammen i strykekvartetter. Haydn var allerede svært imponert over Mozart, og på denne tiden sluttet Haydn stort sett å komponere operaer og konserter – to musikkformer hvor Mozart var den sterkeste. Mozart på sin side måtte arbeide hardt for å få sine egne seks strykekvartetter opp på det nivået Haydn hadde nådd med det nylig ferdigstilte op 33. Etter at Mozart var ferdig med sine tilegnet han dem sin venn.
Selvstendighet
Fyrst Nikolaus I. døde i 1790, og etterfølgeren, som var fullstendig uinteressert i musikk, oppløste hele hofforkesteret bortsett fra blåserne, førstefiolinisten Tomasini og Haydn selv, som nå ikke hadde andre forpliktelser enn å beholde tittelen Kapellmeister. Med frihet til å gjøre hva han ville aksepterte Haydn snart et lukrativt tilbud fra sin tyske impressario Johann Peter Salomon om å reise til England og blant annet oppføre seks nye symfonier med stort orkester.
Haydn vurderte å slå seg ned for godt og bli engelsk statsborger, men vendte likevel tilbake til Wien. I 1793 kjøpte han et hus i forstaden Gumpendorf syd for Wien. Der skapte han de to oratoriene Die Schöpfung og Die Jahreszeiten, seks messer for Esterházy-familien, som igjen hadde fått en musikkinteressert prins. Haydn komponerte også de to siste av en lang rekke strykekvartetter, blant annet «Keiserkvartetten» og «Kvint-kvartetten». Tross sin høye alder så Haydn framover, og i et brev skrev han: «Hvor mye er det ikke igjen å gjøre i denne herlige kunst!».
Året 1800 døde Haydns kone, og fra 1802 merket Haydn at en sykdom han hadde lidd av tidligere, var blitt så mye verre at han ikke lenger var i stand til å komponere eller opptre offentlig. Dette var uten tvil vanskelig for ham, for han fortalte at ideene bare fortsatte å strømme på uten at han fikk realisert dem. Haydn fikk i sine siste år god pleie av tjenerstaben, og han fikk mye besøk og offentlige æresbevisninger, men det var nok ikke lykkelige år for ham. Under sin sykdom fant han ofte trøst i å spille den østerrikske keiserhymnen som han hadde komponert som en patriotisk gest i 1797.
Død og begravelse
Haydn døde i 1809 en naturlig død som følge av høy alder, men omstendighetene var dramatiske nok da det skjedde under Napoleons franske styrkers angrep på Wien. Noe av det siste Haydn sa, var noen beroligende ord til nervøse tjenere da en kanonkule falt ned i nabolaget.
Joseph Haydn ble gravlagt på Hundsturmer Friedhof, dagens Haydnpark i Wien–Meidling. Til å begynne med glemte Esterhazy-familien graven, men da fyrst Nikolaus II. ble minnet på de tjenestene Haydn hadde gjort for familien, fikk han i 1820 åpnet graven for å overføre restene av ham til Haydnkirche i Eisenstadt. Det viste seg at Haydn lå uten hode i kista. Etterforskning viste at fyrst Esterhazys sekretær, som var tilhenger av frenologi, åtte dager etter bisettelsen hadde bestukket flere personer slik at graven kunne åpnes og hodet fjernes.
Amelia Earhart
Earhart fikk i 1968 sin plass blant USAs mange berømte flyvere i National Aviation Hall of Fame, og i 1973 ble hun innvotert i National Women's Hall of Fame.
Ferrara (provins)
Provinsen Ferrara (it. Provincia di Ferrara) er en provins i regionen Emilia-Romagna i det nordlige Italia. Ferrara er provinsens hovedstad.
Det var 344 323 innbyggere ved folketellingen i 2001.
Álvaro Pereira
Álvaro Daniel Pereira Barragán (født 28. november 1985 i Montevideo) er en uruguayansk fotballspiller som spiller for den paraguayanske klubben Cerro Porteño. Han spiller også for sitt landslag.
Landslaget
Pereira debuterte for Uruguays A-landslag 19. november 2008 i en vennskapskamp mot. Han spilte fast på landslaget på slutten av kvalifiseringen til fotball-VM i 2010, inkludert de to avgjørende kvalifiseringskampene mot.
Han ble også tatt ut til Fotball-VM 2010.
Amelia Earhart
Liv og virke
På grunn av familiens økonomiske situasjon måtte hun selge flyet i 1924 og flyttet til østkysten hvor hun fikk jobb som helsefagarbeider. Fire år senere gikk hun tilbake til flyvningen, og kjøpte en Avro Avian to-dekker og ble den første kvinne til å fly solo tvers over det amerikanske kontinent, tur-retur. Fra da av fortsatte hun å sette egne og nye rekorder, både når det gjaldt farts- og distanseflyvninger og luftakrobatikk, oppmuntret av sin mann, bokforleggeren George P. Putnam. Hun var blant annet den første personen som fløy solo fra Hawaii til det amerikanske fastlandet, og den første kvinnelige piloten som fløy alene over Atlanterhavet i 1932.
Earharts ble kjent og hun ble berømt etter atlanterhavsflyvningen. Denne gjennomførte hun på 5-årsdagen for Charles Lindberghs bedrift. Hun fløy en Lockheed Vega fra Harbor Grace, Newfoundland til Londonderry, Irland. For bedriften fikk hun «Distinguished Flying Cross» fra Kongressen, ridderkorset av Æreslegionen fra den franske regjering og National Geographic Societys gullmedalje fra President Hoover.
I januar 1935 ble Earhart den første til å fly solo over Stillehavet fra Honolulu til Oakland, California. Senere samme år fløy hun solo fra Los Angeles til Mexico by og tilbake til Newark, New Jersey I juli 1936 fikk hun en Lockheed L-10 Electra fra Purdue University, og begynte å planlegge sin Jorden-rundt flyvning.
Earharts jorden-rundt flyvning ville ikke bli den første, men den ville bli den lengste. (Wiley Post fløy jorden rundt i 1931, men fulgte en rute langs den 60. breddegrad) Hun skulle følge en rute, mest mulig langs Ekvator – 46,000 km. Den 17. mars 1937 fløy hun første etappe fra Oakland, California til Honolulu, Hawaii. Under start fra Hawaii ble flyet sterkt skadet og måtte sendes med båt tilbake til California for reparasjoner, Andre forsøket startet i Miami. Nå ville hun fly motsatt vei, fra vest mot øst. Med seg hadde hun som navigatør Fred Noonan, en tidligere Pan Am-navigatør. De forlot Miami den 1. juni, og etter en rekke stopp i Sør-Amerika, Syd-Afrika og over den sydlige del av det asiatiske kontinentet kom de frem til Lae, Ny-Guinea den 29. juni. Nå hadde de fløyet omtrent 35,000 km. av turen, mao var ca. tre fjerdedeler av turen gjennomført. Nå gjenstod 10,000 km, alt over det åpne Stillehavet.
Den 2. juli 1937 startet Earhart og Noonan fra Lae på den neste etappe på 4 000 km til Howlandøya, en liten øy bare noen få kilometer lang og kun 3 meter høy. Etter å ha fløyet ca. 1,200 km. ble all kontakt med omverdenen brutt.
Det ble snart klart at hverken Earhart eller Noonan hadde noen særlig øvelse i navigering. Heller ikke var det radioutstyret hun hadde ombord brukbart for navigering og de hadde store problemer med å oppnå kontakt med fartøyer langs ruten.
Guacolda kullkraftverk
Guacolda kullkraftverk er et kullkraftverk i regionen Atacama i Chile. Det har en installert produksjonskapasitet på 304 MW fordelt på 2 kokere / turbiner. Anlegget ble utbygd i 1996. Brenselstypen er kull av ulike kvaliteter. Det er landets femte største fossile kraftverk.
Amelia Earhart
Liv og virke
En leteaksjon fra den amerikanske kystvakten og marinen ble satt igang, men uten resultat. Earharts og Noonans skjebne har vært gjenstand for mange rykter og spekulasjoner. Fra tid til annen har det dukket opp meldinger om at de skulle ha vært sett i live på en eller annen øy i Stillehavet. Og flyentusiastorganisasjonen The International Group for Historic Aircraft Recovery (TIGHAR) har i en årrekke arbeidet for å bevise at Earhart faktisk måtte nødlande på en øde øy, og at hun var strandet der i lang tid før hun døde. Gruppen har forsøkt å bevise siden 1998 dette i forbindelse med et skjelett som ble funnet på øya Nikumaroro av britiske myndigheter i 1940.
Guacolda kullkraftverk
Operatør er det amerikanske energiselskapet AES Corp, som bygger ut ytterligere 2 x 152 MW med installasjon i 2009, slik at hele anlegget øker til 608 MW.
Amelia Earhart
Liv og virke
En annen teori er at hun og navigatøren ble tatt til fange av japanerne, men dette anses som usannsynlig.
I mars 2018 ble det kjent at Richard Jantz, professor emeritus i antropologi, hadde analysert beinrestene fra Nikumaroro, og at knoklene «mest sannsynlig» tilhører Earhart.
Litteratur
I USA er det skrevet en rekke bøker om hennes liv, inklusive en fiktiv selvbiografi. Selv skrev hun to bøker om sine flyvninger; The Fun Of It (1932) og 20 Hrs., 40 Min. (1928) om flyvningen over Atlanterhavet. Last Flight (1937), satt sammen av hennes ektemann G.P. Putnam etter at hun forsvant, inneholder de dagboknotater hun sendte tilbake til USA. På norsk foreligger det kun en bok om Earhart, se under.
Joseph Haydn
Død og begravelse
Til å begynne med fant man ikke hodeskallen, så Haydn ble bisatt hodeløs i Eisenstadt. I 1895 havnet kraniet hos Wiens Gesellschaft der Musikfreunde, som oppbevarte det i sitt museum. I 1954 ble hodeskallen under en høytidelig prosesjon transportert fra Wien til Eisenstadt. Der ble hodet forent med kroppen, og etter 145 år kunne Joseph Haydn endelig hvile i fred.
Mathias Lobato
Mathias Lobato er en kommune i delstaten Minas Gerais i sørøstregionen av Brasil.
Joseph Haydn
Karakter og utseende
Haydn var en from katolikk som ofte grep til rosenkransen når han satt fast med en komposisjon. Etter at komposisjonen var ferdig, brukte han å skrive vendinger som «in nomine Domini» (i Herrens navn), «Laus deo» (Ære være Gud) eller lignende på slutten av manuskriptene.
Som fritidssyssel likte han å jakte og fiske. Han var også kunstelsker og etterlot seg tallrike kopperstikk, hvorav 140 fra sine opphold i London, det meste var samtidskunst.
Av vekst var han heller liten, kanskje fordi han hadde fått for lite mat under oppveksten. Som mange av hans samtidige hadde han overlevd kopper, og ansiktet var kopparret. Biografen Albert Christoph Dies skrev at Haydn ikke kunne forstå hvorfor så mange vakre kvinner hadde vært glad i ham: «Det kan ikke ha vært min skjønnhet som gjorde det». Portrettmalerne som tegnet eller malte Haydn i hans levetid forsøkte på forskjellig vis å trekke fram hans attraktive personlighet i stedet for utseendet, og derfor finnes det ikke to portretter som ligner på hverandre.
Store deler av sitt voksne liv led Haydn av polypper i nesen. På 1700-tallet var dette en smertefull sykdom som til tider forhindret ham fra å skrive musikk.
Verker
Tradisjonelt blir Haydn regnet som den klassiske symfoniens og strykekvartettens «far» og en av klaversonatens og pianotrioens innovatører. Selv om andre komponister i den tidlige klassissismen spilte en viktig rolle, eksempelvis Carl Philipp Emanuel Bachs klaversonater, og Johann Christian Bach og Leopold Mozart med sine tidlige symfonier, blir likevel Haydns innflytelse regnet som overskyggende.
I tillegg bidro Haydn også til å utvikle sonateformen fra et enkelt todelt formskjema til en subtil og fleksibel musikalsk uttrykksform. Han fant også opp sonaterondoformen, som er en variasjonsform med to temaer, og han var den første betydelige komponist som integrerte fuger og kontrapunktiske elementer i den klassiske formen.
Musikkens struktur
Et sentralt kjennetegn ved Haydns musikk er at han ofte utviklet større strukturer fra svært små og enkle musikalske motiv. Formelt er musikken ofte ganske konsentrert, og de viktigste musikalske hendelsene kan utvikle seg temmelig fort.
Mange av Haydns verker er organisert på sonatesatsform som hos ham viser disse elementene:
Utviklingen av Haydns stil
Haydns tidlige verk daterer seg fra perioden da høybarokkens komposisjonsstil (slik den kom til uttrykk i Bachs og Händels musikk) var gått av moten, men komponistene ennå ikke hadde funnet ut av hvordan de skulle skrive like vektig musikk i det nye idiomet. Det var en periode med utforsking og usikkerhet, og Haydn (som var født 18 år før Bachs død) var selv en av tidens musikalske utforskere. En eldre samtidig som Haydn oppga som en viktig inspirasjonskilde var Carl Philipp Emanuel Bach, Johann Sebastian Bachs andre sønn.